NaiveNeuron/SloPal huggingface dataset:
Lehotský, Tomáš, poslanec NR SR (2022-03-16):
Ďakujem pekne. Len v krátkosti dve veci poviem. Pán Kamenický, vy navodzujete dojem tou poznámkou, že sme sa na vás pozerali, keď ste sa pýtali, že čo je v tom pozmeňovacom návrhu, že nevieme, čo tam je napísané, ako to bude fungovať. Klamete, to nie je pravda. Asi sme sa na vás pozerali, keďže ste rozprávali, tak sme sa na vás pozerali, ale ja viem, čo je v tom pozmeňovacom návrhu a som presvedčený, že aj moji kolegovia to vedia. A druhá vec, vy sa tu teraz zavzdušňujete, že s vami nikto nerokoval, čo tiež nie je pravda. Rokovalo sa s vami. Ten pozmeňujúci návrh nie je natoľko iný ako pozmeňujúci návrh, ktorý už, ktorý už bol všeobecne známy. Ale dobre. Je pravda, že prišiel na poslednú chvíľu, ale zavzdušňujete sa tým, že sa s vami nekomunikuje, že nie ste prizývaný k rokovaniam, ale treba si uvedomiť, že kto to hovorí. Tak hovorí to predstaviteľ strany, ktorá mala desať rokov na to, aby schválila výdavkové limity. Desať rokov, pán Kamenický, dva roky z toho ste boli dokonca minister financií. Desať rokov ste nič neprijali. A hovorí to teda strana, ktorá vlastne stopla schvaľovanie výdavkových limitov. Hovorí to strana, ktorá za posledných päť rokov, ako ste si dneska prečítali v správe od RRZ, nedodržala ani svoj štátny rozpočet, to znamená, že systematicky porušuje prípadné výdavkové limity, ktoré by mala schváliť. Takže aby sme boli korektní v tej debate.
P. Paška, predseda NR SR: (2010-03-03):
(Hlasovanie.) 134 prítomných, 116 za, 17 sa zdržalo, 1 nehlasoval. Máte súhlas, pán spravodajca.
Blaha, Ľuboš, poslanec NR SR (2012-10-23):
Ďakujem pekne. Pán kolega Štefanec, váš príhovor bol opäť dôkazom toho, že na Slovensku je to trošku inak, a tu by som nadviazal na pána „politológa“ Ľudovíta Kaníka, ktorý hovoril, že ľavica a pravica tu už dnes neexistuje. Nechám sa poučiť, určite o tom vie pán Kaník viac. Pravdou je, že v západnej Európe sa naozaj tie rozdiely medzi ľavicovými a pravicovými, alebo sociálnodemokratickými a kresťanskodemokratickými stranami do veľkej miery zúžili. Pretože sa všetci zhodli na tom, že je tu potreba sociálneho štátu, je tu veľmi silná potreba sociálnej ochrany, je tu potreba progresívneho zdaňovania a redistribúcie, na tom sa zhodli. Ale potom došla skupinka takého zvláštneho typu v týchto postkomunistických štátoch, ktorá sa vyhlásila za pravicu a obhajuje ten najsurovejší kapitalizmus 19. storočia a tvári sa, že to je v poriadku a že vlastne to ani nie je ideológia, že to všetko takto musí byť, to je ekonomická nevyhnutnosť. A to je tá sranda: Že napríklad vo Švédsku, či vládne ľavica, alebo pravica, tie rozdiely v systéme sociálnej ochrany sú kozmetické. Áno, Švédi teraz, a teraz dookola to opakujete, znižujú trošku tú daň korporátnu, ale udržiavajú ten silný systém. A tá daň z fyzických osôb, príjmová daň, je veľmi vysoká naďalej. Progresívna daň, redistribúcia. Páni kolegovia, keď dokola hovoríte o tom Švédsku, dohodnime sa. Keď navrhnete, že prevezmeme celý kompletný švédsky systém, ktorý tu dookola obhajujete, tak ja vám za to zahlasujem. Keď chcete mať Švédsko, majme to Švédsko. Ale tak potom, keď to nechcete, tak sa tu dokola neodvolávajte na Švédsko. A z hľadiska tej konkurencieschopnosti. Páni kolegovia, škandinávske štáty opäť ukázali, že konkurencieschopnosť sa dá presadiť aj cez investície do sociálneho kapitálu, cez investície do znalostnej ekonomiky, do vedy, výskumu a podobných vecí, ale na to potrebujete peniaze, na to potrebujete redistribúciu. Lenže vy z nás chcete spraviť banánový štát. To je váš problém. Ďakujem.
Žiga, Peter, podpredseda NR SR (2024-06-19):
Pán poslanec Sulík, neviem presne, o čom hovoríte. Mali sme aj poslanecké grémium pred 15 minútami a nemal som pocit, že váš zástupca sa na niečo sťažoval. Mohli sme si to tam vysvetliť a skutočne neviem, o čom presne hovoríte. (Ruch v sále.) Ďalší procedurálny návrh pán poslanec Dubéci.
J. Rusnák, poslanec: (2004-09-08):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona  je zrejmý účel navrhovanej úpravy. Návrh na hlasovania uvediem po rozprave. Prosím vás, pán predsedajúci, aby ste otvorili všeobecnú rozpravu.
Pellegrini, Peter, predseda NR SR (2014-12-02):
Takže prerušujem rokovanie, vyhlasujem obednú prestávku, budeme pokračovať o 14.00 hod. pokračovaním vo vystúpení pána poslanca Mikloša. Ďakujem. (Prerušenie rokovania o 13.03 hodine.) (Pokračovanie rokovania o 14.00 hodine.)
Pellegrini, Peter, podpredseda NR SR (2020-04-07):
Pán poslanec Šipoš.
K. Tóthová, poslankyňa: (2006-12-07):
Pán poslanec, keď ste hovorili, napríklad včera, nebudem viaceré príklady, sme schválili zákon o bankách, kde hypotekárne úvery pre mladých vďaka štátnemu príspevku budú lacnejšie. To nespomeniete. Proste je to zlé, je to populistické. A podľa vás by to malo byť viac sociálne. Ale keď vy ste boli vo vláde, otázka sociálnosti vás takmer nezaujímala. Takže dobre, vypočuť si to treba. Je demokracia, ale aj ja mám demokraciu, a preto hovorím, veľmi ťažko sa to počúva, pretože je to hľadanie proste všetkého čierneho a každý rezort očierniť, nemá dostatok peňazí a tak. A ja vám pripomeniem vašu vetu, keď ste boli vo vláde: „Čo vlastne chcete, rozdeliť môžeme len to, čo máme.“ Ja vám znovu hovorím, čo vlastne chcete? V štátnom rozpočte sa dá rozdeliť len to, čo máme, ale my to delíme tak, že v popredí je človek občan, a nechceme, aby bieda, ktorá vznikla na Slovensku, nechcem už hovoriť o percentách, už sa tu o tom veľakrát hovorilo, aby sa neprehlbovala, práve naopak, aby ľuďom sa... (Prerušenie vystúpenia časomierou. Potlesk.)
Zmajkovičová, Renáta, podpredsedníčka NR SR (2012-08-01):
S faktickými poznámkami piati poslanci. Uzatváram možnosť faktických poznámok. Pán poslanec Podmanický.
Figeľ, Ján, podpredseda NR SR (2013-05-28):
Ďakujem pekne. Vážená pani podpredsedníčka, ctené dámy, páni, milí kolegovia, myslím, že sa zhodneme, že Slovensko potrebuje účinnú nezávislú kontrolu verejných financií. Ide o financie, ktoré nepatria ani vláde, ani samospráve, ale daňovým poplatníkom, občanom, a sú spravované v ich záujme na jednotlivých úrovniach moci. To isté platí o európskych spoločenstvách a o eurofondoch. A NKÚ v tomto zmysle reprezentuje jednu z kľúčových inštitúcií. Nechcem veľa hovoriť, skôr dodať k tomu, čo odznelo tu, respektíve moji predrečníci predložili ako argumenty pre dnešnú férovú otvorenú verejnú voľbu kvalitného a kvalifikovaného kandidáta Dr. Maroša Žilinku. Skôr by som chcel zareagovať na to, čo zaznieva, prečo verejná voľba a akáže nezávislosť. (Ruch v sále.) Verejná alebo tajná, tak to určuje... (Prerušenie vystúpenia predsedajúcou.)
P. Paška, predseda NR SR: (2010-04-27):
(Hlasovanie.) 89 prítomných, 82 za, 2 sa zdržali, 5 nehlasovali. Vyslovili sme súhlas s prerokovaním tohto vládneho návrhu v skrátenom legislatívnom konaní. Ďakujem pekne. Pán predseda výboru pre kultúru a médiá, pán poslanec Abrhan, uvedie hlasovanie o návrhu vlády na skrátené legislatívne konanie o vládnom návrhu zákona č. 63 o štátnych symboloch, je to tlač 1533. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov a ktorým sa menia a dopĺňajú niektoré zákony , tlač 1533.)
Bugár, Béla, podpredseda NR SR (2011-10-11):
Pán poslanec Richter.
P. Hrušovský, predseda NR SR: (2004-10-28):
Poprosím teraz pána poslanca Hoptu o vystúpenie a zároveň aj o to, aby... Pán poslanec Hopta. ... aby ste nepoužívali súkromný fotografický aparát v rokovacej sále počas rokovania. Žiadne fotenie. (Ruch v sále.) I. Hopta, poslanec: Vážený pán predseda Národnej rady... (Ruch v sále.)
Hort, Milan, podpredseda NR SR (2010-09-10):
Vážený pán predseda, vážené kolegyne, kolegovia, včera som dal procedurálny návrh, aby sme včera nehlasovali po tom, čo sa udialo v parlamente, keď tu vznikla tá hektická situácia, po tom, čo sme sa dozvedeli na grémiu. Mám názor na politickú kultúru, ktorá sa tu predvádzala ostatné štyri roky, ale som presvedčený, že včera sa stal prešľap. Výsledkom našich večerných dohôd bolo štátnické vystúpenie pána podpredsedu parlamentu Hrušovského a bolo ospravedlnenie sa Igora Matoviča, pána poslanca Igora Matoviča, za to, že mu uleteli nervy. Videli sme tu situácie, aj z tohto pultu, ako bol predseda parlamentu nazvaný hochštaplerom a videli sme provokácie pána Kaliňáka vo vzťahu k pánovi poslancovi Matovičovi. My sme urobili krok, ktorý poznám aj z rodinného prostredia. Každý z nás vie urobiť chybu aj prešľap. Ale, keď dokáže nájsť v sebe dostatok sily a povedať, prepáčte, tak ako to vieme povedať svojim manželkám, svojim rodinám, ak sa vzápätí nestane to, že sa na to zabudne a že ideme ďalej, tak je chyba na druhej strane. Priatelia, ktorí si myslíte, že opozícia, ktorá bola pri vláde štyri roky a dávala sama trikrát návrh na zrušenie imunity, prostredníctvom pána predsedu Pašku dvakrát a prostredníctvom pani Zmajkovičovej jedenkrát a pri návrhoch pána predsedu Pašku v jednom prípade za to zahlasoval iba jediný poslanec, podpredseda Číž, ak si myslíte o nejakom úprimnom záujme tejto opozície hlasovať za zrušenie imunity, tak sme všetci naivní. Keď pani Zmajkovičová zistila, že to prejde, tak stiahla svoj návrh. Ja vás vyzývam, dali sme včera gesto a dali sme preloženie hlasovania na dnes. Nič nebráni poslancom opozície, aby prišli dnes do sály a prejavili svoj názor. Ak budeme hrať ďalej túto hru, ktorá je veľmi neúprimná, nebudem sa vracať k tomu, že po referende a keď toto vyjmete. Navrhovateľka, ministerka spravodlivosti tu jasne včera povedala, prečo súhlasí s tým, že aj imunita sudcov. Veď to nie sú bodyguardi, tá imunita. To je iba o tom, aby sa ľudia slušne chovali. Ak toto nevieme pochopiť a budeme hrať túto hru ďalej, tak neviem to odkomentovať, už. Prosím vás, majú šancu prísť, sú v priestoroch parlamentu, tak ako to včera avizovali. Nič im nebráni vyjadriť svoj názor. Včera sme urobili gesto. Gesto, aby sa včera v tej hektike nehlasovalo. Ráno je múdrejšie večera. Pán Igor Matovič sa ospravedlnil. Čo má ešte koalícia urobiť? To nás naozaj budú politickej kultúre učiť ľudia ako pán Fico a pán Paška? My, čo sme tu viac rokov si pamätáme na horšie situácie v tomto parlamente. Nemajú právo nám dávať lekcie z politickej kultúry. Urobili sme maximum. (Potlesk.) Žiadam, aby sa hlasovalo, keď už bol vznesený procedurálny návrh a žiadam vás všetkých, aby sme tento procedurálny návrh neprijali a aby sme vyjadrili stanovisko k imunite aj poslancov, aj sudcov tak, ako to hovorí vládny návrh zákona. Ďakujem pekne. (Potlesk.)
Počiatek, Ján, minister dopravy, výstavby a regionálneho rozvoja SR (2015-01-29):
Ďakujem za slovo. Vážené dámy, vážení páni, vážená pani poslankyňa, k vašej otázke mi dovoľte uviesť nasledovné. Právny predpis nemôže pôsobiť diskriminačne alebo zvýhodňujúco voči určitej skupine osôb, a preto aj podmienky uvedené v nariadení Ministerstva vnútra Slovenskej republiky z 9. januára 2015 č. 1/2015 o udeľovaní štátneho občianstva Slovenskej republiky z osobitných dôvodov sa vzťahujú rovnako na všetky dotknuté osoby. Pri rozhodovaní o žiadosti bývalého štátneho občana Slovenskej republiky sa prihliada aj na skutočnosti, ktoré boli dôvodom straty štátneho občianstva Slovenskej republiky, a na spôsob a podmienky nadobudnutia cudzieho štátneho občianstva, najmä na existenciu podmienky povoleného, evidovaného alebo registrovaného pobytu v cudzom štáte v čase nadobudnutia cudzieho štátneho občianstva. Na udelenie štátneho občianstva Slovenskej republiky z osobitných dôvodov nie je právny nárok. Žiadosť o udelenie štátneho občianstva Slovenskej republiky z osobitých dôvodov možno zamietnuť z dôvodu zisteného počas konania o tejto žiadosti, najmä v súvislosti so skutočnosťou vyplývajúcou z § 8a ods. 1 alebo § 14 ods. 1 zákona o štátnom občianstve Slovenskej republiky v prípade nedostatočnej integrácie žiadateľa do spoločnosti, nedostatočného prínosu žiadateľa pre Slovenskú republiku, ak je žiadateľ záťažou pre sociálny systém Slovenskej republiky alebo ak udelenie štátneho občianstva Slovenskej republiky nie je vo verejnom záujme alebo jeho udelenie by bolo v rozpore s verejným poriadkom. Tieto kritériá platia rovnako na posúdenie ktorejkoľvek žiadosti bez ohľadu na štátnu príslušnosť alebo národnosť žiadateľa. Ďakujem, skončil som.
V. Veteška, podpredseda NR SR: (2005-10-28):
R. Vavrík, poslanec: Ďakujem pekne, pán podpredseda Národnej rady. Vážený pán minister, ctené kolegyne, kolegovia, milí hostia, návrh ústavného zákona o bezpečnosti štátu v čase vojny a vojnového stavu (tlač 1225) pridelila Národná rada všetkým výborom okrem výborov osobitných a špeciálnych. Všetky výbory aj tento návrh zákona v druhom čítaní, ktoré ich mali, prerokovali a vo všetkých výboroch poslanci s týmto návrhom zákona súhlasili okrem dvoch, a to konkrétne výbor pre verejnú správu neprijal platné uznesenie, nakoľko návrh nezískal podporu trojpätinovej väčšiny všetkých členov výboru a výbor pre sociálne veci a bývanie neschválil uznesenie navrhnuté spravodajcom, lebo za predložený návrh uznesenia nehlasovala trojpätinová väčšina všetkých členov výboru. Ostatné výbory, ako som spomínal, prerokovali a súhlasili s týmto vládnym návrhom ústavného zákona a k predmetnému zákonu boli podané dve pripomienky, ktoré máte uvedené v spoločnej správe na stranách 2 a 3, a to v tlači 1225a. Myslím si, že toľko všetko zo stručnosti zo spravodajskej správy. Pán podpredseda Národnej rady, poprosím vás, aby ste k tomuto bodu otvorili rozpravu. Ďakujem za udelené slovo.
Mazurek, Milan, poslanec NR SR (2016-10-26):
Pán Dostál, my aj na Slovensku máme jednu takú veľmi peknú sektu, o ktorej sa často nehovorí. Tá sekta, to sú mimovládne organizácie, ktoré ovplyvňujú politické dianie na Slovensku za peniaze sionistických multimilionárov z Izraela a Spojených štátov amerických. Taký najznámejší je váš kamarát George Soros. A mnoho ľudí z vášho poslaneckého klubu pochádza práve z prostredia týchto zhubných a odporných mimovládnych organizácií. Ale ja mám pre vás jeden perfektný návrh, pretože tieto myšlienky, tieto občianske slobody, liberálne zákony, ktoré tu prezentujete, ony sú potrebné, ale nie na Slovensku. Viete, v ktorom meste by ste ich mali prezentovať? To je Rijád, Saudská Arábia. Choďte tam, najlepšie jednosmernou letenkou, prezentujte tam svoje mimovládkarské názory, založte si tam svoje organizácie, hovorte tam o liberálnych myšlienkach, o občianskych slobodách, právach na vierovyznanie a tak ďalej a potom nám zreferujte, najlepšie na videozáznam, ako ste dopadli, či vám odsekli len ruku, či vám odsekli hlavu, či vás obesili, zhodili z budovy, upálili, jednoducho chceme to vidieť. Ďakujem.
Hrnčiar, Andrej, podpredseda NR SR (2017-12-05):
Pán poslanec, tak ako vaši kolegovia z opozície mali nerušený priebeh pri možnosti vystúpiť v rozprave a nikto ich neupozorňoval, ja nebudem robiť cenzurenta, aby som ja určoval, čo má kto hovoriť v rozprave. Nech sa páči, máte určený časový limit a môžete vystupovať slobodne. Nech sa páči, pán... (Reakcia ministra.) Páni poslanci majú časový limit.
Kremský, Peter, poslanec NR SR (2022-09-21):
Ďakujem veľmi pekne. Zareagujem na pána Tarabu. Áno, samozrejme, zálohové platby je možné znížiť. Asi viete, že keď sa dohodnete s odberateľom, je možné ich znížiť, čiže, teda s dodávateľom, keď sa odberateľ dohodne s dodávateľom, je možné ich znížiť, čiže treba o to požiadať. To každomesačné meranie a platby presne za ten mesiac je možné napríklad elektrine, ak máte elektromer, ktorý je diaľkovo ovládaný a diaľkovo odčítaný a ten umožňuje vlastne odčítanie aj každý mesiac aj každý deň, keby niekto chcel, ale to asi nedáva zmysel. Čiže ak máte takýto elektromer namontovaný, tak je to, samozrejme, možné. Dáva to zmysel hlavne pri odberateľoch, ktorí kúria elektrinou. Ja sám mám takýto elektromer a platím to takto. Samozrejme, prináša to so sebou riziko, že človek v zime platí výrazne vyššie sumy ako v lete. Čiže je na každom odberateľovi, aký systém si zvolí, pretože ak kúrite elektrinou, tak väčšinou ten odber v zime je štvor-, päťnásobný ako v lete, čiže treba, treba si toto zvážiť. Ale taká technická možnosť určite je a je aj možnosť dohody s dodávateľom o znížení zálohových platieb, pokiaľ teda odberateľ očakáva, že jeho odber bude teda výrazne nižší alebo, alebo nejaký podobný. K tomu, čo hovoríte o pánovi Sulíkovi, asi sa nebudem vyjadrovať, to treba jemu povedať, keď tu bude. V každom prípade, ak sledujete médiá, tak viete, že ja už mesiac-dva hovorím o tom, že jediné riešenie je zastropovanie ceny elektriny pre všetkých, pretože sa vyrába za 50 – 70 eur a predáva sa na trhu za 700, a to je nereálne a šialené.
Bugár, Béla, podpredseda NR SR (2017-11-29):
Tak snívajte! Otváram možnosť sa prihlásiť ústne do rozpravy. Končím možnosť. Štyria. Chlapci, nehrajte sa, lebo budú len traja. To znamená, že pán poslanec Suchánek, Heger, Šebová, Jurzyca. Nech sa páči, pán poslanec Suchánek, máte slovo.
A. Belousovová, podpredsedníčka NR SR: (2007-10-23):
Ďalej bude nasledovať druhé čítanie o vládnom návrhu  zákona,  ktorým  sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov . Vládny návrh zákona ste dostali pred prvým čítaním ako tlač 369 a spoločnú správu výborov máte ako tlač 369a. Znovu prosím pána podpredsedu vlády, pána ministra vnútra, aby tento vládny návrh zákona odôvodnil. Máte slovo, pán minister.
Kuffa, Filip, poslanec NR SR (2020-05-13):
Ďakujem za slovo. Pani poslankyňa Marcinková, jeden postreh. Vo svojej rozprave ste sa dotkli problematiky nedostatku pitnej vody pre určité skupiny ľudí. Ja mám na vás jednu otázku, či ste si vedomá protichodnosti vašej vízie v súvislosti práve s programovým vyhlásením vlády, v ktorom je vyslovene uvedené, že sa ruší výstavba Vodárenskej nádrže Tichý Potok, ktorá mala slúžiť práve na zadržanie vody, ktorá sa mala následne upravovať na pitné účely a mala slúžiť na zlepšenie zásobenia obyvateľstva práve pitnou vodou, a to nielen pre určité skupiny, ale pre všetkých obyvateľov tam žijúcich. Ďakujem.
Pčolinský, Peter, podpredseda NR SR (2023-06-13):
Ďakujem. Ja skúsim čím hlasnejšie, končím možnosť prihlásiť sa s faktickými. S prvou faktickou pán poslanec Jarjabek, nech sa páči.
Hrnčiar, Andrej, podpredseda NR SR (2019-05-09):
Pani poslankyňa Kaščáková.
Dostál, Ondrej, poslanec NR SR (2016-06-15):
Pán poslanec Petrák, rokovací poriadok hovorí o troch čítaniach a nehovorí o tom nejako úplne samoúčelne. Hovorí o tom v záujme skvalitnenia legislatívneho procesu, aby bol priestor a čas na to, aby sa ako poslanci, tak verejnosť oboznámili s návrhom zákona aj s jeho prípadnými úpravami. Skrátené legislatívne konanie je inštitút, ktorý by sa mal využívať výnimočne a neznamená, tak ako sa to mylne interpretuje v tejto snemovni, že musí byť návrh zákona prerokovaný ihneď, zo dňa na deň. Znamená to, prečítajte si rokovací poriadok alebo teda predpokladám, že ho poznáte, znamená iba to, že sa tie lehoty, ktoré sú, ktoré sú určené všeobecne v rokovacom poriadku, nemusia dodržiavať. To, že sa nejaké lehoty nemusia dodržať, neznamená, že to musí byť zo dňa na deň. V tomto prípade je možný napríklad takýto postup: dnes o jedenástej odsúhlasíme v prvom čítaní, cez obednú prestávku to pôjde do výborov, poobede to prerokujeme v druhom čítaní v pléne a rovno aj v treťom čítaní a schválime to, schválime to o sedemnástej a zákon bude hotový. Sú pripravené nejaké pozmeňováky, ktoré prerokujú výbory. Druhá možnosť je, že dnes to schválime v prvom čítaní, následne budú mať výbory niekoľko dní na to, aby ten návrh prerokovali, schválili pozmeňujúce návrhy, aby sa s nimi mohli oboznámiť ostatní poslanci a aby sa s nimi mohla oboznámiť verejnosť, médiá, učitelia, a následne v utorok budúci týždeň v pléne v druhom čítaní bude ten návrh prerokovaný a pravdepodobne schválený v druhom a pravdepodobne aj v treťom čítaní. Ktorý z týchto dvoch postupov je lepší? Alebo v čom je lepší ten, že sa to urobí zo dňa na deň?
Laurenčík, Milan, podpredseda NR SR (2021-05-11):
Poslednú faktickú poznámku má pán poslanec Filip Kuffa, nech sa páči.
Hrušovský, Pavol, podpredseda NR SR (2011-03-22):
Páni poslanci, hlasujeme o pripomienke pána prezidenta. (Hlasovanie.) 144 prítomných, 144 za návrh. Konštatujem, že návrh sme schválili. Sú ďalšie návrhy, pani poslankyňa?
Danko, Andrej, podpredseda NR SR (2024-04-30):
Poslanec Pročko.
Hort, Milan, podpredseda NR SR (2010-08-05):
Pán poslanec Ľudovít Jurčík, ďalší s faktickou poznámkou, nech sa páči.
Grendel, Gábor, podpredseda NR SR (2020-06-09):
Prezentujme sa a hlasujme. (Hlasovanie.) Prítomných 132, za 99, proti nikto, zdržali sa 33, nehlasovalo 0 poslancov. Konštatujem, že sme návrh schválili.
Paška, Pavol, poslanec NR SR (2011-09-13):
(Nie je zapnutý mikrofón.) Zosmiešňujete kolegyňu poslankyňu, všetci. Hanbite sa! (Prestávka.) (Po prestávke.)
Laššáková, Jana, podpredsedníčka NR SR (2015-11-27):
Príjemné dobré ráno, vážení páni poslanci, pani podpredsedníčka, otváram jedenásty rokovací deň 58. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Gabriel Csicsai, Mikuláš Dzurinda, Milan Géci, Monika Gibalová, Marián Kvasnička, Mojmír Mamojka, Peter Muránsky, Vladislav Petráš, Zsolt Simon, László Sólymos, František Šebej, Richard Vašečka a Renáta Zmajkovičová. Teraz budeme pokračovať prvým čítaním o návrhu poslanca Ľudovíta Kaníka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov, návrh zákona je pod tlačou 1818, návrh na jeho pridelenie na prerokovanie výborom je v rozhodnutí č. 1823. Nech sa páči, pán poslanec Kaník, poprosím vás o uvedenie návrhu zákona. (Rokovanie o návrhu poslanca Národnej rady Slovenskej republiky Ľudovíta Kaníka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1818.)
Taraba, Tomáš, poslanec NR SR (2022-10-27):
Ďakujem, pán predsedajúci. V mene poslaneckých klubov SMER – SD, OĽANO a SME RODINA vás žiadam o presunutie bodov schôdze tlače 1147, to je novela ústavy o predčasných voľbách, na ďalšiu schôdzu. Rovnako zákon o minerálnych olejoch (1152), Trestný zákon (1246) a Trestný poriadok (1243) na riadnu schôdzu, novembrovú.
Kotleba, Marek, poslanec NR SR (2021-10-27):
Pán Kazda, prosím vás, ja už som si zvykol na to, čo tu rozprávate. Už minule ste tu rozprávali o prosperite, blahobyte a dobre že nie, ako si tu Slováci žijú. Ale prosím vás, aspoň si prečítajte viackrát niečo, o čom chcete rozprávať, pretože zase ste tu narozprávali úplné nezmysly. Pán poslanec Krupa bol vykázaný a vôbec ani na stránke Národnej rady nie je napísané, že poslanec je v karanténe. Prosím vás, dobre si to pozrite, lebo to bolo z minulého roku. Dobre? Čiže stane sa takáto chyba, ja vás chápem, ale, prosím vás, prídete mi ako rozumný človek a nezdá sa mi, že, že beriete materiál možno od Zuzanky ako nejaký vaši kolegovia. Tak prosím vás do budúcna, prečítajte si to a potom niekoho ohovárajte, lebo hovoríte tu na ľudí, že nemá rúško, vykážete ho, vykrikujete, ale keď ho vykážu a to rúško nemá, tak tu sedí aj tak. Tak aký je v tom význam? Čiže keď nie je vykázaný, šíri nákazu, a keď ho vykážu, už je všetko v poriadku. Tak prečo aj teraz po ňom nehúkate? A zoberte si aj vašich kamarátov tam z koalície a húkajte po ňom, že nemá rúško. (Reakcia z pléna.) No nemám. A čo? A čo sa vy do toho staráte, či mám, či nemám. Vy tu vôbec nie ste na to, aby ste vy mne určoval, čo ja mám alebo nemám. Dobre? (Reakcie z pléna.) Ja nemôžem všetko, to môžete vy v koalícii všetko.
Zajac, Pavol, poslanec NR SR (2014-12-10):
Vážený pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, podpredseda NR SR (2021-06-25):
Tri faktické poznámky na vystúpenie pána poslanca Beluského. Nech sa páči, pán poslanec Andrej Stančík ako prvý.
V. Palko, poslanec: (2008-06-25):
Musím pripomenúť, že ak niekto podstatne viacej kádroval ľudí z J & T, no tak to bol váš predseda vlády Robert Fico. To znamená, to, čo ste povedali, beriem to tak, že podľa vás aj Robert Fico, ak aj na nejakých zoznamoch nie je, tak na ne patrí. Medzi nami, na rozdiel od vás on bol v tej komunistickej strane, čiže potom je už úplne jedno, či na nejakých zoznamoch iných je, alebo nie je. Mimochodom, zo všetkých ministrov za SMER, tuším, v tej komunistickej strane neboli iba tí, ktorí ešte nemali v osemdesiatom deviatom osemnásť rokov.
Karahuta, Jaroslav, poslanec NR SR (2022-06-23):
Ďakujem za slovo, pán predsedajúci. Vážené panie poslankyne, vážení páni poslanci, páni ministri, dovoľte mi, aby som predložil informáciu o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Jánovi Budajovi, poverenému riadením Ministerstva životného prostredia Slovenskej republiky (pod tlačou 1073) na výboroch Národnej rady Slovenskej republiky. Predseda Národnej rady Slovenskej republiky rozhodnutím č. 1118 z 18. marca 2022 pridelil predmetný návrh na prerokovanie výborom do určeného termínu rokovania schôdze. Zároveň určil, aby Výbor Národnej rady Slovenskej republiky pre pôdohospodárstvo a životné prostredie ako gestorský výbor pripravil na schôdzu Národnej rady správu o výsledku prerokovania uvedeného návrhu vo výboroch. Predložený návrh skupiny poslancov prerokovali výbory v určenom termíne. Výbor pre hospodárske záležitosti, výbor pre obranu a bezpečnosť, výbor pre vzdelávanie, vedu, mládež a šport, výbor pre kultúru a médiá, výbor pre pôdohospodárstvo a životné prostredie a výbor pre zdravotníctvo a neprijali k návrhu uznesenie, keďže návrh uznesenia nezískal podporu potrebnej nadpolovičnej väčšiny všetkých poslancov podľa čl. 88 ods. 2 Ústavy Slovenskej republiky a § 52 ods. 4 zákona o rokovacom poriadku Národnej rady Slovenskej republiky. Ústavnoprávny výbor, výbor pre financie a rozpočet, výbor pre verejnú správu a regionálny rozvoj, výbor pre ľudské práva a národnostné menšiny, výbor pre sociálne veci a zahraničný výbor o návrhu nerokovali, pretože podľa § 52 ods. 2 zákona o rokovacom poriadku Národnej rady Slovenskej republiky neboli uznášaniaschopní. Ako gestorský výbor rokoval výbor pre pôdohospodárstvo a životné prostredie dňa 23. júna 2022. Výbor neschválil správu o výsledku prerokovania návrhu skupiny poslancov vo výboroch. Podľa § 80 zákona o rokovacom poriadku Národnej rady som bol určený, aby som na schôdzi Národnej rady Slovenskej republiky predniesol informáciu o výsledku prerokovania predmetného návrhu vo výboroch. Ďakujem, pán predsedajúci, skončil som, otvorte, prosím, rozpravu.
Hrnčiar, Andrej, podpredseda NR SR (2018-05-17):
Pán poslanec, chcete položiť doplňujúcu otázku? Nie. Otázka č. 3, poslanec Juraj Blanár sa pýta: „Pán predseda vlády, aký je váš názor na vstup kandidátskych krajín do Európskej únie a schengenského priestoru?“.
Kolíková, Mária, poslankyňa NR SR (2023-06-20):
Ďakujem veľmi pekne, pán predsedajúci, za slovo. Vážené pani poslankyne, vážení páni poslanci, dovoľte, aby som vás informovala o prerokovaní vráteného zákona vo výboroch. Národná rada pridelila zákon vrátený prezidentkou na prerokovanie ústavnoprávnemu výboru a potom ešte výboru pre hospodárske záležitosti. Výbor pre hospodárske záležitosti zákon prerokoval, avšak neprijal uznesenie. Ústavnoprávny výbor vrátený zákon prerokoval a odporúčal ho Národnej rade schváliť. Ústavnoprávny výbor ako gestorský výbor odporučil Národnej rade uvedený vrátený zákon schváliť, správa ústavnoprávneho výboru o prerokovaní vráteného zákona bola schválená uznesením ústavnoprávneho výboru z 13. júna 2023. Týmto uznesením ma zároveň výbor ako spravodajkyňu poveril, aby som na schôdzi Národnej rady informovala o výsledku rokovania výborov. Pán predsedajúci, prosím, otvorte, rozpravu.
Krajčí, Marek, poslanec NR SR (2019-06-27):
Ďakujem pekne. Anka, dovoľ mi poďakovať ti za tvoju aktívnu prácu vo výbore pre ľudské práva a národnostné menšiny, za viac ako ročnú prácu aj na prípravách tohto uznesenia. Áno, je to neuveriteľné, že v 21. storočí je ochrana náboženskej slobody v súčasnom svete nanajvýš aktuálna, a až neuveriteľne znie, že sa stále vyskytuje dokonca genocída obyvateľstva kvôli jeho náboženskému presvedčeniu. Správne si poznamenala, že najviac prenasledovaná náboženská skupina na svete sú kresťania, najmä v moslimskom svete, a myslím si, že naša vláda by sa mala oveľa viac zaoberať cielenou podporou kresťanských komunít v treťom svete, aj ako vyjadrenie našej podpory krajinám, z ktorých prichádza do Európy najviac migrantov. Tak si len zaželajme, aby aj toto uznesenie, ktoré pevne verím, že Národná rada prijme drvivou väčšinou, primälo našu vládu v budúcich rokoch prijať naozaj konkrétne opatrenia, ktoré pri boji s náboženskou neslobodou a prenasledovaním výrazne pomôžu nielen u nás, ale verím, že aj v ďalších krajinách. Ešte raz vďaka.
Glváč, Martin, podpredseda NR SR (2019-02-18):
Pán poslanec Jarjabek.
Grendel, Gábor, podpredseda NR SR (2021-05-10):
V rozprave teraz vystúpi pán poslanec Richard Takáč.
Kuciaňová, Magdaléna, poslankyňa NR SR (2019-02-07):
Ďakujem veľmi pekne. Vážený pán predsedajúci, vážené pani poslankyne, vážení páni poslanci, návrh na voľbu člena Rady pre štátnu službu predkladá Národnej rade Slovenskej republiky Výbor Národnej rady Slovenskej republiky pre sociálne veci, ktorý bol uznesením Národnej rady Slovenskej republiky č. 365 zo 6. decembra 2016 poverený plnením úloh v súvislosti s voľbou a činnosťou Rady pre štátnu službu podľa zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov. Rada sa skladá z piatich členov. Členov Rady volí a odvoláva Národná rada Slovenskej republiky nadpolovičnou väčšinou hlasov prítomných poslancov. Člen Rady pre štátnu službu Mgr. Ctibor Košťál navrhnutý na člena rady za poradný orgán vlády v oblasti mimovládnych organizácií a rozvoja občianskej spoločnosti oznámil Národnej rade Slovenskej republiky listom zo dňa 14. 12. 2018 (ruch v sále a opakované zaznievania gongu), že sa vzdáva členstva v Rade pre štátnu službu k 31. 12. 2018. Dňa 11. 1. 2019 doručil poradný orgán vlády Slovenskej republiky v oblasti mimovládnych organizácií a rozvoja občianskej spoločnosti návrh na zvolenie JUDr. Zuzany Šabovej za člena Rady pre štátnu službu. Výbor Národnej rady Slovenskej republiky pre sociálne veci na svojej 48. schôdzi dňa 29. januára 2019 uznesením č. 147 konštatuje, že návrh na člena rady spĺňa podmienky ustanovené v ustanovení § 12 ods. 6 zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov a odporúča Národnej rade zvoliť za člena Rady pre štátnu službu JUDr. Zuzanu Šabovú. Výbor Národnej rady Slovenskej republiky pre sociálne veci odporučil vykonať voľbu podľa ustanovení zákona č. 350/1996 Z. z. o rokovacom poriadku a volebného poriadku o voľbe a odvolávaní iných funkcionárov schváleného uznesením Národnej rady Slovenskej republiky č. 498 zo 17. júna 2011. Výbor ma svojím uznesením poveril, aby som informovala Národnú radu Slovenskej republiky o výsledku prerokovania návrhu vo Výbore Národnej rady Slovenskej republiky pre sociálne veci a o stanovisku výboru. Pán predsedajúci, otvorte, prosím, rozpravu.
Jurinová, Erika, podpredsedníčka NR SR (2012-08-01):
Posledný prihlásený do rozpravy je pán poslanec Ľudovít Kaník.
Hrnčiar, Andrej, podpredseda NR SR (2019-10-24):
Vážené panie poslankyne, vážení páni poslanci, otváram siedmy rokovací deň 51. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Štefan Vavrek, Lucia Žitňanská. Na zahraničnej pracovnej ceste je predseda Národnej rady Andrej Danko a poslanec Blaha. Pristúpime k prvému čítaniu o návrhu poslancov Národnej rady Slovenskej republiky Mariana Kotlebu, Rastislava Schlosára, Stanislava Drobného a Petra Krupu na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov . Návrh zákona je uvedený ako tlač 1681, návrh na jeho pridelenie na prerokovanie výborom je v rozhodnutí č. 1788. Dávam slovo poslancovi Rastislavovi Schlosárovi, aby návrh zákona uviedol.
Bugár, Béla, podpredseda NR SR (2016-11-30):
Budeme pokračovať v prerušenej rozprave. Nech sa páči, pani poslankyňa, zaujmite miesto určené pre spravodajcov. (Hluk v sále.) Žiadam zároveň panie poslankyne, pánov poslancov, aby sa ukľudnili. Takže, vážené panie poslankyne, vážení páni poslanci, budeme pokračovať v prerušenom rokovaní, a to v rozprave, kde ako prvý vystúpi pán poslanec Boris Kollár. Nech sa páči, máte slovo. Páni poslanci, prosím vás, ak chcete rokovať, môžte ísť radšej von a neprerušujte alebo nerušte vystupujúceho. Nech sa páči. (Pokračovanie rokovania o zákone z 26. októbra 2016, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 330.)
Laššáková, Jana, podpredsedníčka NR SR (2015-06-23):
Teraz dávam možnosť prihlásiť sa do rozpravy ústne. Do rozpravy ústne sa hlásia páni poslanci Susko, Hudacký, Hlina a Kolesík. Končím možnosť prihlásiť sa do rozpravy ústne. V súlade s rokovacím poriadkom o slovo požiadal pán podpredseda Národnej rady Miroslav Číž. Nech sa páči.
Blanár, Juraj, poslanec NR SR (2011-12-14):
Vážený pán predseda Národnej rady, dávam procedurálny návrh, ktorý vyplýva už zo včerajšej diskusie, aby sme rokovali za účasti pani predsedníčky vlády. Keďže ona je tá, ktorá podpísala memorandum, na základe ktorého sa prijíma tento zákon, novela tohto zákona, a preto chcel by som vás požiadať, aby ste prerušili rokovanie, dokým nepríde pani predsedníčka vlády do Národnej rady. Ďakujem pekne.
Sulanová, Magdaléna, poslankyňa NR SR (2020-04-01):
Ďakujem za slovo. Vážený pán minister, skutočne je mi veľmi ľúto, že v takej kritickej dobe, aká teraz nastala, skutočne treba každú minútu využívať na to, aby sa riešila táto kritická situácia. A ja s poľutovaním musím skonštatovať, že 15 minút sme tu počúvali predvolebnú rétoriku. Dobre, to bolo pred voľbami, sme si vypočuli, čo všetko SMER, jak nakradol a tak. Ale prosím vás pekne, teraz skutočne treba sa, bolo treba reagovať na rôzne návrhy, ktoré tu boli. Boli tu veľmi dobré návrhy a boli tu aj otázky na vás. Na tie som ja osobne čakala odpoveď a ja som sa ich nedočkala. Napríklad náš kolega pán Taraba vám hovoril, že riešenie pre podnikateľov vo forme úveru, tak nehnevajte sa, tak to je skutočne medvedia služba. Ja ako človek, ktorý od deväťdesiateho roku som sa živila podnikaním, štát mi nedal ani korunu, ani euro, ja som len furt platila štátu. Tak vám môžem povedať, tak za toto by som ja vám ako podnikateľ povedala, tak ďakujem vám veľmi pekne, ale neprosím. No. Takže je mi veľmi ľúto, že skutočne skončime už s tým vykrikovať si tu SMER-u, áno, kto koľko, kto komu, kto pripravil alebo nepripravil. Tu je Slovensko, tu je problém a je to jedno, kto to pripravil, ale je tu veľmi kritická situácia a tu treba už skutočne sa pustiť do práce a riešiť to. Ďakujem.
Žiga, Peter, podpredseda NR SR (2024-02-08):
Pán poslanec Bužo.
Kuciaňová, Magdaléna, poslankyňa NR SR (2019-12-05):
Teraz budeme hlasovať o pozmeňujúcich návrhoch podaných v rozprave. Pán predsedajúci, dajte, prosím, hlasovať o mojom pozmeňujúcom návrhu.
Šeliga, Juraj, podpredseda NR SR (2021-01-29):
Ďakujem pekne. Prerušujem rokovanie o tomto bode, budeme pokračovať v stredu. Dovoľte mi, aby som vás pozval na pondelok a utorok na vypočutie na kandidátov na špeciálneho prokurátora. Len upozorňujem, že to bude aj v utorok a že plénum, rokovanie pléna Národnej rady bude pokračovať v stredu ráno o deviatej hodine. Prerušujem rokovanie, prajem vám pekný víkend a šťastnú cestu domov. (Prerušenie rokovania o 14.10 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, člen vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejnéhminio zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 73
Danko, Andrej, predseda NR SR (2019-06-19):
Vážené panie poslankyne, vážení páni poslanci, teraz nasleduje návrh na vyslanie príslušníkov ozbrojených síl Slovenskej republiky v rámci Posilnenej predsunutej prítomnosti NATO do Lotyšskej republiky, Litovskej republiky, Estónskej republiky a Poľskej. Návrh má tlač 1486 a návrh výborov má tlač 1486a. Návrh uvedie minister obrany Gajdoš. Prosím ho, aby sa ujal slova. (Rokovanie o návrhu na vyslanie príslušníkov ozbrojených síl Slovenskej republiky v rámci Posilnenej predsunutej prítomnosti NATO do Lotyšskej republiky, Litovskej republiky, Estónskej republiky a Poľskej republiky , tlač 1486.)
Pellegrini, Peter, predseda NR SR (2024-02-08):
Prosím, prezentujme sa a hlasujme o bode 187 druhého pozmeňujúceho návrhu pána poslanca Galka. (Hlasovanie.) Prítomných 124 poslancov, za 16, proti 77, zdržalo sa 31. Tento bod sme neschválili.
Pellegrini, Peter, predseda NR SR (2015-11-18):
Ďakujem pekne. S reakciou na vaše vystúpenie je jedna faktická poznámka. Končím možnosť prihlásiť sa do rozpravy či s faktickou poznámkou. Pán poslanec Mičovský.
Balódi, Ladislav, poslanec NR SR (2019-09-19):
Vážený pán predsedajúci, panie poslankyne, páni poslanci. V rozprave vystúpil, vystúpila jedna poslankyňa, nebol podaný žiadny procedurálny návrh. Prosím, pán predseda, predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Číž, Miroslav, podpredseda NR SR (2015-02-05):
Ďakujem pekne, pán minister. Pravdepodobne chce využiť právo položiť v rozsahu dvoch minút otázku. Máte slovo, pán poslanec Fronc.
J. Šimko, poslanec: (2004-01-22):
Predseda Národnej rady Slovenskej republiky svojím rozhodnutím č. 507 z 31. decembra 2003 pridelil návrh vlády na zvýšenie počtu príslušníkov ozbrojených síl Slovenskej republiky v operácii Iracká sloboda na prerokovanie týmto výborom: Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť ako gestorskému. Oba výbory súhlasili s návrhom vlády na zvýšenie počtu príslušníkov ozbrojených síl Slovenskej republiky v operácii Iracká sloboda a odporučili Národnej rade Slovenskej republiky vysloviť súhlas s návrhom na zvýšenie počtu príslušníkov ozbrojených síl Slovenskej republiky v operácii Iracká sloboda o 25 osôb. Výbor Národnej rady Slovenskej republiky pre obranu a bezpečnosť schválil návrh na uznesenie Národnej rady Slovenskej republiky. Prosím, pán predsedajúci, aby ste otvorili rozpravu k tomuto návrhu.
I. Šulaj, poslanec: (2004-10-26):
Ja osobne si myslím, že tento návrh zákona je nekoncepčný, myslím si, že tento návrh zákona je protikoncepčný, tak ako ho predložila vláda, tak sa teraz posúva bonifikácia o jedno percento, a myslím si, že je aj protisociálny. Z tohto dôvodu asi budeme môcť veľmi ťažko podporiť takýto návrh zákona, ako ho predložila vláda a pozmenili ho ďalej vo výbore poslanci vládnej koalície. Ďakujem za pozornosť.
Bugár, Béla, podpredseda NR SR (2016-09-21):
Pani poslankyňa bola jediná, ktorá sa prihlásila písomne do rozpravy. Teraz otváram možnosť sa prihlásiť ústne do rozpravy. Pán poslanec Klus, pán poslanec Dostál. Končím možnosť sa prihlásiť ústne do rozpravy. Pán poslanec, nech sa páči, pán poslanec Klus, nech sa páči, máte slovo.
K. Tóthová, poslankyňa: (2007-07-02):
Nesúhlasím s názorom, ktorý tu bol, že netreba prijať zákon, pán poslanec Lipšic, a na súd nech idú a bezplatná služba právna, stredisko nech im pomôže. Prečo majú ísť tí ľudia na súd? Prečo ich máme naháňať? Prečo nevyužijeme možnosť, ktorú máme my v rukách? Využime ju a pomôžme ľuďom.
Bublavý, Dušan, poslanec NR SR (2016-12-06):
Pán predsedajúci, dajte, prosím, hlasovať o zákone ako celku s odporúčaním gestorského výboru zákon schváliť.
Pčolinský, Peter, podpredseda NR SR (2022-10-25):
Ďakujem pekne. Prerušujem rokovanie o tomto bode programu. Pristúpime teda k druhému čítaniu o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa dopĺňa zákon č. 564/2004 Z. z. o rozpočtovom určení výnosu dane z príjmov v územnej samospráve a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 1105. Spoločná správa výborov má tlač 1105a. Prosím ministra školstva, vedy, výskumu a športu Slovenskej republiky Jána Horeckého, aby vládny návrh zákona odôvodnil.
Hrnčiar, Andrej, podpredseda NR SR (2016-09-08):
Pán poslanec Jarjabek.
Raši, Richard, poslanec NR SR (2020-05-14):
Pani podpredsedníčka, skúste, ste podpredsedníčka vlády, nie poslanec, toto je hodina otázok, odpovedajte na otázky. Otázka znela jasne, koľko to bude stáť, koľko to bude stáť. Nepovedali ste od nej nič a druhá otázka z hľadiska fungovania úradu, povedali ste, že to už je predčasné. Tak keď idete meniť, keď idete meniť úrad na ministerstvo, tak predpokladám, že máte jasné, ako budú fungovať vzťahy nadriadenosti a podriadenosti, a že viete, čo to bude stáť. Neodpovedali ste, čo to bude stáť, pretože hocijak to budete robiť, zmena stojí peniaze, vždy tento, zmena úradu na ministerstvo bude finančne náročná. Čiže skúste sa vo svojich odpovediach sústrediť na to, aby ste odpovedali na otázky, ktoré vám poslanci Národnej rady kladú, a kľudne auditujte všetko a zverejnite všetko. Však to, to sa od vás priam očakáva. Auditujte, zverejňujte, a nech sa potom médiá pýtajú na každú zmluvu, na všetko. Však na to ste, čakám vytiahnete všetko, robte tlačovky, a keď bude nejaká pochybnosť, tak budem odpovedať. Ale dnes je hodina otázok a vy máte odpovedať na otázky, ktoré vám my kladieme. Takže skúste povedať, aký vám dali vaši ekonómovia nástrel na zmenu úradu. A ešte raz, keď hovoríme o tom, že vzniknú dvaja štátni úradníci, ktorí budú mať plat, ako ste sama povedali, okolo 4,5-tisíc, to je samotný hrubý plat, ale náklad pre štát je super hrubá celková cena práce alebo super hrubá mzda. Čiže keď máte plat približne 4 500 eur, tak celkový náklad je zhruba 5 800 eur, ktorý to stojí štát v tomto prípade. Mesačne.(Prerušenie vystúpenia časomerom.)
P. Hrušovský, podpredseda NR SR: (2002-01-31):
Poprosím ťa pán podpredseda, keby si skontroloval stav prác na sčítaní hlasov. Áno. (Hlasy z pléna.) Prosím predsedu pána poslanca Ošvátha, predsedu volebnej komisie, aby informoval Národnú radu o výsledku hlasovania. Pán poslanec Ošváth. P. Ošváth, poslanec: Vážený pán predsedajúci, kolegyne, kolegovia, dovoľte mi, aby som vás oboznámil so zápisnicou o tajnom hlasovaní na schválenie zástupcu Slovenskej republiky za Národnú radu Slovenskej republiky v Konvente Európskej únie. Hlasovanie sa konalo 31. januára 2002. Na tajné hlasovanie na schválenie zástupcu Slovenskej republiky za Národnú radu Slovenskej republiky v Konvente Európskej únie bolo vydaných a poslanci si osobne prevzali 122 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní na schválenie zástupcu Slovenskej republiky za Národnú radu Slovenskej republiky v Konvente Európskej únie bolo nula neodovzdaných hlasovacích lístkov spomedzi vydaných, zo 122 odovzdaných hlasovacích lístkov bolo 12 neplatných a zo 110 platných hlasovacích lístkov overovatelia zistili, že kandidát Pavol Hamžík získal 63 hlasov a kandidát František Šebej získal 47 hlasov. Overovatelia konštatujú, že v tajnom hlasovaní na zástupcu Slovenskej republiky za Národnú rada Slovenskej republiky v Konvente Európskej únie bol zvolený Pavol Hamžík. (Potlesk.)
M. Číž, podpredseda NR SR: (2008-04-01):
S reakciou na faktické pán poslanec Stanislav Kahanec má slovo.
Danko, Andrej, predseda NR SR (2016-06-07):
Ďakujem. Pán poslanec Marián Kotleba.
Matovič, Igor, poslanec NR SR (2014-11-08):
Pán predseda, som ochotný z vlastných peňazí teraz do hodiny kúpiť...	(Prerušenie vystúpenia predsedajúcim.)
Šeliga, Juraj, podpredseda NR SR (2020-04-01):
Ďakujem. Pán poslanec nechce reagovať na faktické poznámky. Chcem sa ešte spýtať, kolegyne, kolegovia, keďže pani poslankyňa Pleštinská mi povedala, že sa pomýlila, že to bolo na hrane, či je všeobecný súhlas na to, aby bola zaradená s možnosťou vystúpiť do rozpravy. (Súhlasná reakcia z pléna.) Ďakujem. Poprosím zaradiť pani poslankyňu Pleštinskú. Nech sa páči, pán poslanec Dostál.
Remišová, Veronika, poslankyňa NR SR (2016-09-23):
Pán Kaliňák, vy síce vo verejnej funkcii z roka na rok bohatnete, no Slovensko a polícia upadá. Choďte si robiť svoj biznis a podnikať mimo politiky a nechajte ministerstvo niekomu, kto naozaj chce pomáhať a chrániť všetkých ľudí, nielen toho jedného „nášho“ človeka. (Reakcie z pléna.) Pán Kaliňák, keď sa chcete vyjadriť, je tu pultík, z ktorého môžte...
J. Mikuš, poslanec: (2007-09-12):
V dôchodkovom zabezpečení ste navrhovali ako prvé zrušiť DSS-ky, potom prišiel absurdný návrh rozdať peniaze z druhého piliera a skončilo to tohto týždňovým politickým vydieraním predsedu vlády s DSS-kami. V zdravotnej starostlivosti prišiel prvý návrh zrušiť zdravotné poisťovne, vytvoriť len jednu, potom len jednu štátnu, pod tlakom možno ústavnosti sa to zmenilo a dnes sme tu v tomto zákone, ktorý preberáme. Ten vrchol bezradnosti, pán podpredseda, je aj tvoja obhajoba toho sociálneho pôsobenia štátu, v ktorom vidím len jedno, ovládnuť všetko pod zámienkou sociálneho štátu, ale ten vrchol je v tom, že si tu celú dobu obhajoval pôsobenie štátu a váš župan predáva polikliniky a zbavuje sa poslednej kompetencie samosprávneho kraja v oblasti zdravotníctva. Ďakujem. (Potlesk.)
Matovič, Igor, poslanec NR SR (2010-08-04):
Pani Belousovová, asi nebudete rada tomu, čo poviem, ale poviem to najprv, aby som teda poukázal na hodnovernosť vašich slov aj teda tej polhodiny podľa mňa zabitej. Na konci ste spomenuli, že v programovom vyhlásení vlády sa slová „národný, Slovensko, Slovenská republika“ alebo niečo také nachádzajú dvakrát. Ja som si stačil prejsť necelú polovičku po 27. stranu, je to tam 391-krát. Pani Belousovová, spamätajte sa, prosím vás, verejne klamete a nehanbíte sa za to. Takisto ste hovorili niečo, že niekto zrádza nejaké hodnotové vybavenie koaličných strán. Ja to otočím, opýtam sa, aké je vaše hodnotové vybavenie, ak celé 4 roky ste boli ticho a ani len ste nemukli, keď sa tu páchala bezbožným spôsobom zlodejina, rozkrádačky, všade, kde sa to len dalo robiť. Viete, ja som tiež kresťan katolík. Ako ja, tak aj vy hovoríte, že ste ním, ale ja na rozdiel od vás si myslím, že povinnosťou politika kresťana je nekryť v prvom rade zlodejov. Na základe toho vás vyzývam, aby ste si strhli ten kríž, ktorý nosíte, lebo robíte hanbu kresťanom.